Document ID: /roh_data/filtered/rm_wikipedia_new.jsonl.gz/2515

La Pro Grigioni Italiano (Pgi) è ina associaziun fundada l'onn 1918 a Cuira, en il chantun Grischun, cun la finamira dad augmentar la solidaritad tranter las vals dal chantun da lingua taliana (vals Puschlav, Bregaglia, Mesauc, Val Calanca sco era la localitad da Beiva). La sedia principala sa chatta a Cuira, la chapitala dal Grischun.
La Pro Grigioni Italiano promova il linguatg e la cultura taliana en l'entira Svizra, spezialmain en il Grischun talian e la Svizra taliana. 
Il Grischun talian s'extenda per 958 km² e dumbra ca. 14'000 abitants. Quai correspunda a 13% da la surfatscha dal Grischun ed 8% da la populaziun grischuna.
La Pro Grigioni Italiano ha secziuns en il Grischun:

Pgi Bregaglia, che s'occupa da la Val Bregaglia e da Beiva, cun sedia a Soglio
Pgi Valposchiavo, che s'occupa da la Val Puschlav, cun sedia a Puschlav
Pgi Moesano, che s'occupa da la Val Mesauc e da la Val Calanca, cun sedia a Roveredo
Secziun Cuira
Secziun Tavau
sco era en il rest da la Svizra:

Pgi Berna (chantun Berna)
Pgi Lugano (chantun Tessin)
Pgi Romandia, per la Svizra romanda, cun sedia a Genevra (chantun Genevra)
Pgi Sopraceneri, cun sedia a Bellinzona (chantun Tessin)
Pgi Zurigo a Turitg (chantun Turitg)

Il cussegl directiv
Dr. Sacha Zala (Poschiavo 1968), president dapi 2005
Agostino Priuli  (Poschiavo 1949), vicepresident dapi 2005 e chau dal sectur da promoziun artistica
Dr. Mathias Picenoni  (Bondo 1971), chau dal sectur instrucziun e lingua
Albina Cereghetti (Mesocco 1968), chau dal sectur perscrutaziun
Tibisay Andreetta Rampa (Merida 1970), chau dal sectur publicaziuns e medias

Presidents
Arnoldo Marcelliano Zendralli (1918–1958)
Rinaldo Boldini (1958–1967)
Riccardo Tognina (1967–1975)
Guido Keller (1975–1981)
Massimo Lardi (ad interim) (1981–1982)
Guido Crameri (1982–1991)
Massimo Lardi (ad interim) (1991–1992)
Adriano Ferrari (1992–1997)
Fabrizio Keller (1998–2005)
Sacha Zala (dapi il 2006)

Colliaziuns
Pro Grigioni Italiano en il Lexicon istoric retic
Website da la Pro Grigioni Italiano
Website dals Amici della Pro Grigioni Italiano